sasicodes/solvari-1 huggingface dataset:
நறுக்கென்று சொல்லிவிட்டு அவளோடு பேசிக் கொண்டிருக்க மனமில்லாமல் பாத்ரூமுக்குள் போகிறான் பின்னர் கதவைத் திறந்து ஹாங்கரில் தொங்கிய நீளக் கோடுகள் நிறைந்த பைஜாமாவையும் சட்டையையும் எடுத்துக் கொண்டு மீண்டும் கதவை மூடிக் கொள்கிறான் ஸ்டெல்லா தனியாக உட்கார்ந்து குடிக்க ஆரம்பிக்கிறாள் சிறிது நேரத்துக்குப் பின் தனது உடைகளையெல்லாம் மடித்து எடுத்துக் கொண்டு நீளக் கோடிட்ட பைஜாமாவும் சட்டையும் அணிந்து வெளியே வரும் அவன் துணிகளை ஒரு பெட்டியின் மேல் பொத்தென்று போடுகிறான் பின்னர் ஈஸிசேரில் கிடந்த அவளது ஆடைகளை அள்ளிக் கட்டிலின்மீது ஒருபுறம் வைத்து விட்டு ஈஸிசேரை இழுத்துப் போட்டு உட்காருகிறான்.
பார்த்தசாரதி இதுவரை இருந்த முகச் சுளிப்பு மாறிப் புன்முறுவலுடன் ஐ நெவர் தாட் யூ ஸ்பீக் டமில் ஸோ நைஸ்லி அவள் சப்தம் போட்டுச் சிரிக்கிறாள்.
ஸ்டெல்லா நீங்க மட்டும் இங்கிலீஷ்லே பேசினீங்களே அதைப் பார்த்துத்தான் சிரிப்பு வந்தது எனக்கு சிரித்தவாறே சிகரெட் பாக்கெட்டை எடுத்து அவனிடம் நீட்டுகிறாள்.
பார்த்தசாரதி ஒரு சிகரெட்டை எடுத்துக் கொண்டே ஜென்ரலி என்று ஆங்கிலத்தில் ஆரம்பித்து சாதாரணமா நான் சிகரெட் பிடிக்கிறதில்லை எப்போதாவது என்று சொல்லிக் கொண்டிருக்கையில் நெருப்புக் குச்சியை உரசி எரிகின்ற குச்சியுடன் நெருங்கி வர அவன் சிகரெட்டைப் பற்ற வைத்துக் கொண்டு அவளது நெருக்கத்தில் மதுவின் நெடி வீச முகத்தைத் திருப்பிக் கொள்கிறான்.
என்றவாறே தானும் ஒரு சிகரெட்டைப் பற்றவைத்துக் கொள்கிறாள் பார்த்தசாரதி மாரலிஸ்ட் ஒரு லேசான சிரிப்புடன் புகையை ஊதியவாறு நான் நீ சொல்ற மாதிரி ஒரு மாரலிஸ்டா இருந்தா உன்னை இந்த நேரத்தில் இங்கே சந்திச்சு இருப்பேனா?
நான் அந்த நெனப்பிலே சொல்லலே குடிக்கற விஷயத்தில் நீங்க அதை இம்மாரல்னு நெனைக்கிறீங்களோன்னு பார்த்தசாரதி அவளை ஆச்சரியத்துடன் பார்க்கிறான் ஒரு டிபேட்டுக்கு தயாராகிற மாதிரி இருக்கே நானும் நாளைக்கு நடக்கற ஸெமினார் விஷயமாகத்தான் இவ்வளவு நேரம் பேசிக்கிட்டிருந்துட்டு வந்தேன் இப்ப நாம்ப பேசறமே இதுதான் சப்ஜக்ட் பிளீஸ் அந்த பைலை எடு ஸ்டெல்லா எழுந்து போய் பைலைக் கொணர்ந்து தருகிறாள்.
ஸ்டெல்லா நானும் அதைத்தான் கேக்கறேன் ஒய் டூ யூ பேசிக் கொண்டே அவள் மேஜையருகே போய்க் கண்ணாடித் தம்ளரில் நிரப்பி இருந்த மதுவைக் கையிலெடுத்துக் கொண்டு அவனிடம் அனுமதி கேட்கிறாள்.
பார்த்தசாரதி இல்லே மிஸஸ் மோரீஸ் நான் உன்னை சைத்தான்னு சொல்லலே உன் உள்ளே இருப்பது உன் கையிலே இருக்கிறது சைத்தான்னு சொல்றேன் ஸ்டெல்லா ஸைக்காட்ரிஸ்ட் ஓ டாக்டர்னா உடம்புக்கு வந்த வியாதியைக் கண்டு பிடிச்சு அதுக்கு மருந்து தருவாங்க நீங்க மனசுக்கு வர நோயைக் கண்டுபிடிச்சு மருந்து தருவீங்க என்ன சரிதானே?
ஸ்டெல்லா அப்டீன்னா நீங்க ஏன் இதை வெறுக்கணும் மதுவைக் காட்டி இதுதான் மனசைப் பிடிச்ச வியாதிக்கு மருந்து என்று மதுவை உறிஞ்சிக் குடிக்கிறாள்.
அவள் போதை தலைக்கேறி தடுமாறியவாறு அவனருகே ஒரு நாற்காலியை இழுத்துப் போட்டு அமர்கிறாள் மது நெடி அவனுக்குத் தொண்டையை குமட்டுகிறது ஸ்டெல்லா டாக்டர் நான் ஒரு பேஷண்ட் ஸைக்கோ பேஷன்ட் ஸீ அவள் முகத்தை சிவந்து கலங்கும் கண்களை ஊடுருவிப் பார்க்கிறான்.
ஸ்டெல்லா டாக்டர் இது எனக்கு வேணும் ஐ நீட் திஸ் லிக்கர் யூ மே கால் இட் ஸாட்டன் நீங்க இதை சைத்தான்னு சொல்லலாம் ஒரு சைத்தான் கிட்ட போகறத்துக்கு இன்னொரு சைத்தானின் துணை வேண்டி இருக்கே டாக்டர்.
மௌள மௌள மாறிச் சிரிப்பு விகசிக்கிறது ஸ்டெல்லா ஒரு சிறு மௌனத்துக்குப் பின் ஹேய் லீவ் இட் சந்தோஷமா இருக்க வேண்டிய நேரத்துலே என்னத்துக்கு இந்தப் பேச்செல்லாம்?
அதற்கேற்ப செங்குத்தாய் நின்று தன் கைகளுக்குள் ஓர் ஆடவனின் தோள்கள் இருப்பது மாதிரிக் கரங்களை ஏந்தி ஒரு ஆடவனின் கைக்குள் தான் சிக்கி இருப்பது போன்ற நளினத்துடன் கண்களை மூடி அந்தக் கற்பனைத் தோள்களில் கன்னம் உரசி உடல் சிலிர்க்க அவள் மிகுந்த லாகவத்தோடு பாதங்களை எடுத்து வைத்துச் சுற்றிச் சுழன்று அறை முழுமையும் ஆடி வலம் வருகிறாள்.
ஓ வாட் எ ஒண்டர்ஃபுல் மியூசிக் என்று சற்று முன் அவளுள் ஒலித்த இசையை விசிலில் பாடியவாறு அவள் மீண்டும் ஆட ஆரம்பிக்கையில் அந்த இசை தூரத்தில் ஒலிக்கிறது அவனுக்கு அது புரியாததால் அவளைப் பார்க்க அவனுக்கு வேடிக்கையாக இருக்கிறது சற்று நேரம் அவள் ஆடிய பிறகு எழுந்து நின்று கைகளைத் தட்டி அவளைப் பாராட்டுவதாய்ப் பாசாங்கு செய்கிறான்.
அவன் கைதட்டியதும் அவள் ஆட்டத்தை நிறுத்திப் புன்முறுவலுடன் மேற்கத்திய பாணியில் அவனுக்கு நன்றி தெரிவித்த பின் ஈசிசேரில் வந்து பொத்தெனச் சாய்கிறாள்.
அவள் கண்களை மூடியவாறு விசிலில் அந்த இசையைப் பாடுகிறாள் அவன் மது தம்ளரை அவளிடம் நீட்டி அவன் அவள் எதிரே கிடந்த நாற்காலியில் அமர்ந்து அவளது சிகரெட் பாக்கெட்டிலிருந்து ஒரு சிகரெட் எடுத்து அவளிடம் தந்து தானும் ஒன்றை எடுத்து அவளுக்கும் பற்ற வைத்துத் தானும் கொளூத்திக் கொள்கிறான்.
பார்த்தசாரதி சற்றுத் தயங்கி நீதான் சொன்னியே ஒரு சைத்தான் கிட்டே போறதுக்கு உனக்கு இன்னொரு சைத்தானின் துணை வேண்டி இருக்குன்னு உனக்கே புரியலியா?
ஆனா இதுதான் உன் வியாதி ஸ்டெல்லா குறுக்கிட்டு தன் கையிலுள்ள கண்ணாடித் தம்ளரைக் காட்டி யூ மீன் திஸ் இதுவா வியாதின்னு சொல்றீங்க?
இல்லே குடிச்சது இல்லே அப்போ இதைப்பத்திப் பேச உங்களுக்கு ரைட் இல்லே யூ ஹாவ் நோ ரைட் டு டாக் எபவ்ட் லிக்கர் தனது குரலின் ஸ்தாயியின் உச்சத்தை அவளே உணர்ந்து உயர்த்திய கையுடன் பிளந்த வாயுடன் அப்படியே ஸ்தம்பித்து அந்த அமைதியில் சுற்றிலும் ஒரு முறை பார்த்து ஸ்டெல்லா உஷ் ஹேய் யூ நோ?
தி டைம் இஸ் மிட் நைட் பிளேஸ் இஸ் எ ஹொட்டேல் யூ ஆர் எ ரேக் அன்ட் ஐ ஆம் எ ஹோர்.. நோ மோர் ஷவ்டிங் டார்லிங் பிளீஸ் ஹாவ் யுவர் டிரிங்க்.
லெட் அஸ் கோ டு பெட் டோன்ட் வேஸ்ட் யுவர் மணி அன்ட் டைம் கமான் டார்லிங் உஷ்.. நேரமோ நடுநிசி இடமோ ஒரு ஹோட்டல்.
நீயோ ஒரு ஸ்திரீலோலன் நானோ ஒரு வேசி சப்தங்கூடாது வா மதுவைக் குடி நாம் படுக்கப் போவோம் உனது காலத்தையும் பணத்தையும் விரயமாக்காதே வா.
ஆனா முழு உண்மை இல்லை நான் ஒரு டாக்டர் நீ ஒரு பேஷன்ட் நீ உன் தொழில்னு நெனச்சி வந்த இடத்திலே நான் என் தொழிலைச் செய்யறேன் ஸ்டெல்லா கிளுகிளுத்துச் சிரித்தவாறே ஏய்.. டாக்டர் நீ நல்லா பேசறே யூ டாக் வெரி லாஜிக்கலி மைபாய் உன் தொழிலை ஆரம்பி ம் ஸ்டார்ட் இட் பார்த்தசாரதி ஆல் ரைட் ஐ ஹாவ் ஸ்டார்ட்டட்.
மிஸஸ் மோரீஸ் யூ லைக் டிரிங்க்ஸ் வெரிமச் மோர் தென் எனிதிங் எல்ஸ் இன் திஸ் ஓர்ல்ட் ஸ்டெல்லா டாக்டர் தமிழ்லே பேசணும் நான் திருச்சியிலே பொறந்தவ.
ஓ மை மோரீஸ் பார்த்தசாரதி மிஸஸ் மோரீஸ் நான் தமிழ்லேயே பேசறேன் உனக்கு குடிக்கிறதுன்னா ரொம்ப பிடிக்கும் இந்த உலகத்திலே அதைவிடப் பிடிச்சது இன்னொன்று இல்லே பார்த்தசாரதி குறுக்கிட்டு நோ.. கேக்கறதுக்கு மட்டும்தான் பதில் ம் புன்னகையுடன் உனக்குக் குடிக்கிறதுன்னா ரொம்பப் பிடிக்கும் இல்லியா?
பார்த்தசாரதி ஒரு பெருமூச்சுடன் கேவலம் இந்தக் குடியெவிடப் பிடிச்ச விஷயம் உலகத்திலே இன்னொண்ணு இல்லேங்கற விதமா இந்தக் குடி ஒரு பொண்ணை மாத்திட்ட மாயையை நெனச்சிப் பார்க்கிறேன்.. ம் உன் உடம்பிலே உயிர் இருக்கிறதனாலே இந்தக் குடியெ உன்னாலே ரசிக்க முடியுது உயிர் இனியது இல்லியா ஸ்டெல்லா ஒன்றுமே தெரியாத ஒரு அப்பாவிச் சிறுவனைப் பார்க்கிற மாதிரி பரிகாசமாய்ச் சிரித்தவாறு மிஸ்டர் பார்த்தசாரதி நீங்க சரியான ராஜா வூட்டுக் கன்னுக்குட்டி போல இருக்குது.
பார்த்தசாரதி உதட்டைக் கடித்துச் சூள் கொட்டியவாறு அவள் சொன்னதைக் கவனமாய்க் கேட்டபின் ஓ ஐ ஆம் ஸாரி உனக்கு உயிர் ஆரம்பத்தில் இருந்தே சுமையாவோ பாரமாவோ கஷ்டமானதாகவோ இருந்திருக்க முடியாது.
ஆமாம் உயிர் இனிதுதான் இயற்கையிலே உனக்கு உன் உயிர் வாழ்வே சுமையாப் போனதுக்கு ஏதோ ஒரு காரணம் இருக்கணும் அந்தக் காரணத்துக்கு முன்னே உனக்கு உயிர்மேலே ஆசை கொள்ளையா இருந்திருக்கும் உனக்கு அருமையான சங்கீத ரசனை இருக்கு.
அழகு உணர்ச்சி இருக்கு கற்பனைகள் இருக்கு இதெல்லாம் இருக்கிற மனுஷாளுக்கு உயிர் மேலே வெறுப்பு சாதாரணமா வந்துடாது ஸ்டெல்லா கையிலிருந்த மதுவைக் குடித்துத் தம்ளரைக் காலியாக்குகிறாள் அவள் தம்ளரை வைப்பதற்காக எழுந்ததும் சற்றுத் தள்ளாடுகிறாள் பார்த்தசாரதி ப்ளீஸ் ஸிட்டௌன்.
ஸ்டெல்லா நோ.. இன்னிக்கு நான் ரொம்ப ரொம்ப குடிச்சிட்டேன் ஓ ஹவ் நைஸ் இட் இஸ் ஹேய் யூ டாக்டர் உஷ் லிஸன் தெர் தட் மியுஸிக் ரா ரான் ரா ரரன் ரரரரா கண்களை மூடியவாறு அவள் லயித்து நிற்கையில் அவளது கையிலிருந்து நழுவிய கண்ணாடித் தம்ளரைக் கீழே விழுந்து விடாமல் பிடித்து வாங்கி மேஜையின் மீது வைக்கிறான்.
பார்த்தசாரதி மிஸஸ் மோரீஸ் அவள் கண் திறந்து பார்க்க நானும் வந்ததிலிருந்து பார்க்கிறேன் நீ ஏன் அடிக்கடி உன் புருஷனைக் கூப்பிடுகிறாய்?
பார்த்தசாரதி மன்னிப்புக் கேட்பது போல நோ நோ நான் தப்பாக் கேக்கலே நீ அடிக்கடி உன் புருஷனின் பெயரைச் சொல்லுகிறாயே அப்படிப்பட்ட உணர்ச்சி ஏன் உனக்குத் தோணுதுன்னு தெரிஞ்சிக்கவே கேட்டேன்.
ம் அது அவ்வள்வு இன்ட்டரஸ்டிங்கா இருக்காது யோசிச்சுப் பாத்தா முடியாதுன்னே தோணுது அன் இன்டிவிஜீவல்ஸ் லைப் இஸ் நாட் ஜஸ்ட் அன் இன்டிவிஜீவல் லைப் ஒரு தனி நபரின் வாழ்க்கை என்பது ஒரு தனித்த வாழ்க்கையல்ல.
ஸ்டெல்லா நீங்களோ ஒரு டாக்டர் மனசுக்கு ட்ரீட்மென்ட் தர்ர டாக்டர் உடம்பைப் பத்தின கேஸா இருந்தா சௌகரியம் இன்டிவிஜீவல்னாலே உடம்பு தானே?
இன்டிவிஜீவலோட மனசுன்னு சொல்லலாமே தவிர தட் இட்ஸெல்ப் இஸ் நாட் அன் இன்டிவிஜீவல் ஸாரி டாக்டர் ஆம் ஐ டாக்கிங் ஸம் நான்சென்ஸ்?
என்னைப் பத்தி எனக்கு எதுவுமே தனியா நெனச்சுப் பார்க்க முடியலே டாக்டர் இட் ஸ்டார்ட்ஸ் லைக் திஸ் மம்மா என்னுடைய சின்ன வயசை நெனக்கறப்போ என்னோட அம்மா அப்பா நெனப்பு கூடவே வருது என் அப்பாவுக்கு ரயில்வேயிலே கோல்டன் ராக் ஒர்க்ஷாப்பிலே வேலை ஆர்டினரி பிட்டராகத்தான் சேர்ந்தாராம் அவர் சாகறப்போ போர்மனா இருந்தாராம்.
ஐ ஆம் தி ஒன்லி டாட்டர் நான் எல்லோருக்கும் பெட் என் பிரதர்ஸ்லே பெரியவர் இப்போதும் அங்கே தான் கோல்டன்ராக்லே இருக்கார்.
த்சொ இன்னொரு பிரதர் ஸம்வேர் இன் மலபார் என்னவோ கெமிகல் இன்டஸ்ட்ரீஸ்லே சேல்ஸ் மானேஜரோ ஸ்டோர் சூபரிண்ட்டோ ஸம் பிக் போஸ்ட்லே இருக்கார் அவரும் மாரீட் தி லாஸ்ட் பிரதர் ஹி வாஸ் ஸடடியிங் இப்ப என்ன பண்றாரோ?
ஸ்டெல்லா அஞ்சு வருஷத்துக்கு முந்தி நான் அவரைப் பார்த்தேன் நான் இப்போ மோரீஸைப் பத்திச் சொல்றேன் மோரீஸ் அவர் ஆங்கிலோ இண்டியன் இல்லே.
ஓ ஹவ் ஹாண்ட்ஸம் ஹி வாஸ் நாங்க ரொம்ப பிரன்ட்லியா இருந்தோம் அவருக்கும் கேர்ல் பிரண்ட்ஸ் நெறையப் பேர் இருந்தாங்க எனக்கும் பாய் பிரண்ட்ஸ் உண்டு.
ஹவ் ஸ்டுபிட் இட் ஈஸ் சரிதான் போங்கடான்னேன் ஐ ஹாவ் அன்டகனைஸ்ட் எவ்ரிஒன் இன்மை பேமிலி பார் தி ஸேக் ஆப் மை மோரீஸ் என் குடும்பத்தில் உள்ள எல்லாரையும் எனது மோரீஸின் பொருட்டு நான் பகைத்துக் கொண்டேன்.
ஒரு சிகரெட்டை எடுத்து உதடுகளில் வைத்துக் கொண்டு அவள் தீப்பெட்டியைத் தேட கீழே விழுந்து கிடந்த பெட்டியை எடுத்து அவள் சிகரெட்டில் நெருப்பைப் பொருத்துகிறான் அவன்.
ஓ வாட் எ ஒண்டர்புல் லைப் வேலை மாத்தி வரப்போ எங்க கையிலே ஆளுக்கு ஒரு ஸீட் கேசும் ஒரு படுக்கையும் தான் ஆனா அவர் ஹார்ட்ஸ் வெர் ஃபில்ட் வித் டிரீம்ஸ் அன்ட் ஹோப்ஸ் எங்கள் இதயங்கள் கனவுகளாலும் நம்பிக்கைகளாலும் நிறைந்து கிடந்தன.
அவளது தலை அண்ணாந்து கையிலிருந்து எதிர்பாராமல் நழுவி மேலே உயர்ந்து உயர்ந்து பறந்து போய்க் கொண்டிருக்கும் காஸ் பலூனைப் பார்த்து ஏங்குகிற குழந்தை மாதிரி பார்வை முகட்டில் அலைகிறது.
ஸ்டெல்லா சிகரெட்டைப் புகைத்தவாறே பிதற்றுகிற மாதிரி நாங்க மூணே மாசம்தான் வாழ்ந்தோம் பதிமூணு ஸண்டேஸ் ஐ ரிமம்பர் பதிமூணு ஞாயிற்றுக்கிழமையிலேயும் நாங்க என்னென்ன செய்தோம்.
வி வென்ட் டு பிக்சர்ஸ் என் கஸினும் அவ ஹஸ்பன்ட் ராபர்ட்ஸீம் எங்க வீட்டுக்கு வந்தாங்க அன்னக்கித் தான் ஃபஸ்ட் டைம் இன் மை லைப் நான் லிக்கர் சாப்பிட்டேன் எங்க வீட்டிலே இருக்கிறபோது எப்பவாவது உண்டுனாலும் நான் சாப்பிட்டதே இல்லை.
நான் அப்பல்லாம் நெனப்பேன் கடவுளே எனக்கு இதுலே ஒரு ருசியும் குடிக்கிற பழக்கமும் ஏற்படாம இருக்கட்டும்னு வேண்டிக்குவேன் இதை மோரீஸ் கிட்டே நான் சொன்னபோது மோரீஸ் சிரிச்சாரே பார்க்கணும் நவ் ஐ ஹியர் தட் லாஃப்டர் ஓ மோரீஸ் அவர் சிரிப்பு அவர் கடகடன்னு சிரிச்சா அதிலேயே எனக்கு ஒரு எக்ஸைட்மென்ட் சில சமயத்திலே என்ன சொல்றது?
இதுதான் ஃபஸ்ட் அன்ட் லாஸ்ட் இனிமே மாட்டேன் எனக்கு புடிக்கலைன்னு சொன்னப்போ மோரீஸ் கோவிச்சுக்கப் போறார்னு நெனைச்சேன்.
சற்று அமைதியாக இருந்த பின்னர் அவள் தானே எழுந்து சென்று மதுவைத் தம்ளரில் நிரப்பி அங்கேயே நின்று பாதியை மடமடவென்று குடித்த பின் மீண்டும் தம்ளரை நிரப்பிக்கொண்டு வந்து உட்கார்ந்தாள்.
அவளது முகம் சிவந்து கனிந்து உப்பி இருந்தது ஸ்டெல்லா மோரீஸ் அப்பவே அவங்களைப் பற்றி சொல்லுவார் என் கஸினும் அவ ஹஸ்பண்ட் ராபர்ட்ஸீம்.
இட் இஸ் தெர் பிஸினஸ் தெரிஞ்சவங்களே இல்லாத ஊர்லே சொந்தக்காரவங்கன்னு சொல்லிக்கிற மாதிரி அவ ஒருத்தி இருந்தா மை கஸின்.
ஆப்டர் எ ஹார்ட் லேபர் கடுமையா உழைக்கிற மனுஷன் நான் கண்டுக்கலே எல்லாம் மூணு மாசத்துக்குள்ளேதான் அப்பறம் ஒரு நாளு ஓ மை காட் அதோ அந்த ஸீன் என் கண்ணிலேயே நிக்குது.
சாயங்காலம் நாலு மணிக்குக் கையிலே டிபன் பாக்ஸை எடுத்துக்கிட்டு ஹாட்டை மாட்டிக்கிட்டு தெருக் கோடிக்குப் போறதுக்குள்ளே நாலு தடவை திரும்பித் திரும்பிப் பாத்து கையை ஆட்டறாரு நானும் கையைக் கையை ஆட்டறேன்.
அப்புறம் நான் அந்த முகத்தைப் பார்க்கவே இல்லை மை மோரீஸ் வேர் ஆர் யூ என்று முகத்தை மூடிக் கொண்டு அழ ஆரம்பிக்கிறாள் அவள் கையிலிருந்த தம்ளரிலிருந்து மது தளும்பிச் சிந்துகையில் பார்த்தசாரதியின் புறங்கை மீதும் சிறிது வழிகிறது.
குழந்தை மாதிரி அவள் முகமும் உதடுகளும் அழுகையில் துடிக்கின்றன அவன் அவள் கூந்தலை நெற்றியிலிருந்து ஒதுக்கி விடுகிறான் அவள் விம்மியவாறே இரண்டு மிடறு மதுவை அருந்திய பின் சற்று அமைதி அடைகிறாள்.
அவள் வாயில் சிகரெட்டை வைத்து இரண்டு மூன்று தீக்குச்சிகளை வீணாக்கியும் தன்னால் பற்ற வைத்துக் கொள்ள முடியவில்லை என்பதை உணர்ந்து சிகரெட்டை அவனிடம் நீட்டி அவன் தனது உதடுகளில் ஈரம் படாமல் வைத்து நெருப்பைப் பொருத்திய பிறகு அவளது உதடுகளில் வைத்த பின் அதை அவள் புகைக்கிறாள்.
எனக்கு அதை யார் வந்து எப்படி சொன்னாங்க நான் எப்படி அந்த எடத்துக்குப் போனேன் இதெல்லாம் எவ்வளவு யோசிச்சு யோசிச்சுப் பார்த்தாலும் ஞாபகம் வரல்லே ஒரு பிரிட்ஜீக்குப் பக்கத்திலே ரயில்வே டிராக் மேலே நாலைஞ்சு கம்பார்ட்மெண்ட் நிக்குது.
ரெண்டு கம்பார்ட்மெண்ட் பிரிட்ஜீக்கும் ஆத்துக்கும் நடுவாலே தொங்குது தண்ணியிலே தலை குப்புற முழுகிப் பாதி இன்ஜின் வெளியே தெரியுது மோரீஸ் அதுக்கும் கீழே இருக்காராம்.
தட் இஸ் ஆல் ஐ ஹாட் டு பிலீவ் தட் ஹி இஸ் நோ மோர் ஸ்டெல்லா எனக்கு ஒண்ணுமே புரியலே எனக்கு அழ முடியலே தூங்க முடியலே பசிக்கலே நான் மரத்துப் போயிட்டேன்.
நான் மோரீஸ் மோரீஸ்னு சொல்லிக்கிட்டே ராபர்ட்ஸைக் கழுத்தைக் கட்டிக்கிட்டு அழுதேன் எனக்குத் தெரியுது இது மோரீஸ் இல்லே ராபர்ட்ஸ்ன்னு ஆனாலும் அவனை மோரீஸா நெனச்சிக்கிட்டு அணைச்சிக்கிறதுலே ஒரு சுகம் இருந்தது.
அந்த டென்ஷனுக்கு அது வேணும் தென் ஹி கிஸ்டு மீ வீ ஸ்லெப்ட் டுகெதர் பார்த்தசாரதி எழுந்து போய் ஒரு பெட்டியைத் திறந்து ஒரு டேப் ரிக்கார்டரைக் கொண்டு வந்து கட்டிலின் மீது வைக்கிறான்.
லிஸன் அது தமிழிலே இருக்கு உனக்குத்தான் தமிழ் நல்லா வருதே என்று சொல்லிக் கொண்டே டேப் ரிக்கார்டரை ஸ்விட்ச் ஆன் செய்கிறான்.
மது மறுப்புச் சங்கத்தினராகிய நமக்கெல்லாம் இந்தியாவின் பல பகுதிகளில் மது சட்ட ரீதியாகத் தடை செய்யப்பட்டிருப்பதில் ரொம்ப மகிழ்ச்சியே.
மது என்பது ஒரு பாவம் ஒரு தோஷம் என்ற கருத்தில் சட்டத்தின் துணையுடன் தடுக்கப்பட்டிருப்பதால் தடுக்கப்பட்ட வேறு இன்பங்களைப் போலவே இதுவும் பரவலாகவும் ரகசியமாகவும் மீறப்பட்டு வருகிறது.
மது மயக்கம் என்பது எந்த அளவுக்கு ஒவ்வொரு தனி மனிதனையும் பாழாக்கி அவனது தனிப்பட்ட சமூக அந்தஸ்தையும் ஆன்மீக அந்தஸ்தையும் சீர் குலைக்கிறது என்பதை உணர்த்த வேண்டும்.
ஒருத்தி அல்லது ஒருவனால் செய்யப்படும் காரியம் பாப காரியமோ புண்ணிய காரியமோ ஒழுக்கமானதோ ஒழுக்கக் கேடானதோ எதுவாயினும் இதை நான் செய்தேன் என்று பொறுப்பேற்றுக் கொண்டு செய்வது தான் சுயேச்சை என்பது அது தான் சுயமரியாதை.
மது மயக்கம் தலைக்கேறி விட்டால் கணவனின் மீது உயிரையே வைத்திருக்கும் ஒரு பெண் தெய்வம் தன்னை ஒரு சைத்தான் கற்பழித்து விட்டுப் போகக்கூட அனுமதித்து விடுகிறாள் இந்த இடத்தில் அவன் ரெக்கார்டரை நிறுத்தினான்.
இவ்வளவு பொருத்தமாகக் கூறியிருக்கும் தனது பிரசங்கத்தைப் பற்றி அவள் என்ன நினைக்கிறாள் என்றறிய அவள் முகத்தைக் கூர்ந்து பார்த்தான்.
அவள் கையிலிருந்த மதுவை இறுதியாகக் குடித்த பின்னர் தம்ளரை ஈஸி சேரில் எறிந்துவிட்டு எழுந்து நின்று இரண்டு கரங்களையும் அவனை ஏற்றுக் கொள்வதற்காக ஏந்தி நிற்கிறாள்.
டார்லிங் மை மோரீஸ் யூ ஆர் ஹியர் கமான் ஓ டார்லிங்.. ஹவ் லாங் ஐ ஆம் வெயிட்டிங் டார்லிங் கிஸ் மீ அவள் அவன்மீது தாவி அவனை இறுகத் தழுவிப் பின்னி அவன் உதடுகளிலும் கழுத்திலும் முத்தம் சொரிகிறாள்.
ஸ்டெல்லா கெஞ்சுகிற குரலில் பி மை மோரீஸ் திஸ் மோமன்ட் ரிலீஸ் மீ ஃப்ரம் திஸ் டென்ஷன் ஓ என் மோரீஸாக இரு இந்த சமயம் இந்த டென்ஷனிலிருந்து என்னை விடுவி பார்த்தசாரதி நோ ஐ ஆம் நாட் யுவர் மோரீஸ் ஐ ஆம் மைஸெல்ஃப்.
ஈஸீ சேரிலிருந்த தம்ளரை மேஜையின் மீது வைத்துவிட்டு ஒரு பெட்ஷீட்டுடன் ஈஸி சேரில் படுத்து நாற்காலியில் கால் நீட்டி ஓரளவு சவுகரியமாகப் படுத்துக் கொள்கிறான்.
அறை முழுதும் இருளாக இருந்தும் இடது புறமுள்ள பாத்ரூம் கதவுக்கு மேல் பதித்திருக்கும் கண்ணாடியினூடே தெரியும் வெளிச்சத்தால் அறையிலுள்ள பொருள்கள் எல்லாம் மங்கலாகத் தெரிகின்றன.
ஒரு பக்கம் திரும்பி மறைவாகக் காலுறைகளை அணிந்து கொண்ட பின் ஒரு விருந்தினர் வீட்டில் வந்து சிக்கிக் கொண்டு தவிக்கிற குழந்தைமாதிரிக் கட்டில் ஓரத்தில் உட்கார்ந்து கொண்டு நகத்தைக் கடிக்கிறாள்.
ராபர்ட்ஸ் ஓ இட் இஸ் வெரி சில் அவுட்ஸைட் ஓ வெளியே ரொம்பக் குளிராக இருக்கிறது என்றவாறு கைகளைத் தேய்த்துக் கொள்கிறான்.
பார்த்தசாரதி கைகளை விரித்துச் சோம்பலை உதறியவாறு தலை நிமிர்த்தி விழித்துப் பார்க்கிறான் நிமிர்ந்து உட்கார்ந்து பார்த்தசாரதி எழுந்து போர்வையை மடித்து வைத்த பின் பாத்ரூமுக்குள் போய் வருகிறான்.
அந்த டிரேயை வாங்கி மேஜையின்மீது வைத்து ஒவ்வொருவருக்கும் ஒரு கப்பை எடுத்துத் தந்து தானும் ஒன்றை எடுத்துக் காப்பியை அருந்துகிறாள் ஸ்டெல்லா.
ஸ்டெல்லா தாங்க் யூ வெரி மச் ஐ வுட் லைக் டு மீட் யூ எகைன் ஐ ஆம் ஸாரி ஐ டின்ட் நோ தட் யூ ஹாவ் ஸச் அன் அவெர்ஷன் ஃபார் லிக்கர் நன்றி உங்களை நான் மறுபடியும் சந்திக்க விரும்புகிறேன்.
எனக்குத் தெரியாது உங்களுக்கு மதுவின் மீது இப்படி ஒரு வெறுப்பு இருக்கும் என்று ஸ்டெல்லா ரகசியமாக யூ ஆர் தி பஸ்ட் மேன் இன் மை லைப் லீவிங் மீ லைக் திஸ் ஈவன் ஆப்டர் மை டிரிங்ஸ் நான் குடித்துவிட்ட பிறகும் என்னை இப்படி அனுப்புகின்ற முதல் மனிதன் நீங்கள்தான் என் வாழ்க்கையில் பார்த்தசாரதி தி கிரடிட் கோஸ் டு லிக்கர் நாட் டு மீ அந்தப் பெருமை மதுவைச் சேர்ந்தது என்னைச் சேர்ந்தது அல்ல ஸ்டெல்லா ஐ வில் டிரை டு கம் விதவுட் மை வீக்னஸ்.
பார்த்தசாரதி ரகசியமாக ராபர்ட்ஸிடம் ஷீ இஸ் அன் ஏஞ்சல் டேக் கேர் ஆஃப் ஹெர் அவள் ஒரு தேவதை அவளை ஜாக்கிரதையாகக் கவனித்துக் கொள் வெளியேறுகிறான்.
காலடி ஓசை தேய்ந்து மறைந்த பின் கதவை மூடிவிட்டு ஒருமுறை அறைக்குள் தனிமையில் சிந்தனையோடு நாலு புறமும் உலவி நடக்கிறான் பார்த்தசாரதி.
அவனை அழைத்துக் கொண்டு போனது பிறர் கண்களை உறுத்துமோ என்கிற அச்சத்தில் தனது டிபார்ட்மெண்டில் வேலை பார்க்கும் கண்ணப்பனோடும் ரங்கசாமியோடும் தனித்தனியாகவும் சில சமயங்களில் கும்பலாகப் பலரோடு சேர்ந்தும் அவள் சினிமாவுக்குப் போவதுண்டு.
எல்லாம் பரஸ்பர சமத்காரப் பேச்சாகவும் வார்த்தைகளில் மூடி மறைத்துத் தேடிப் பிடிக்க ஓடி ஒளியும் விளையாட்டுக்களாய் வியர்த்தமானது தவிர உண்மையான உணர்ச்சிகளை வார்த்தை மூலம் பரிவர்த்தனை செய்து கொள்ள ஒரு தைரியம் வேண்டுமே அது அவளுக்குப் பிறந்ததே இல்லை.
அதே கண்ணாமூச்சி விளையாட்டுப் பேச்சுதான் உதடு கடிப்புத்தான் முகச் சிவப்புத்தான் இன்னும் குழந்தைன்னு நினைப்புப் போல இருக்கு முப்பது வயசாகுது தலையிலே நரை கூட ஆரம்பிச்சுடுத்து எப்படியும் போறா எனக்கென்ன?
ஊருக்குப் போயி அம்மா அழுது அழுது மோவாயைப் புடிச்சிக்கிட்டுக் கெஞ்சினாங்களே ஒவ்வொரு தடவையும் அவங்க மனசாவது திருப்தியாகட்டுமே அவளை வத்சலாவோ வள்ளியம்மாவோ?
எவளையாவது கட்டிக்கிட்டு வந்துட்டா இவள் சள்ளையாவது விடும் இன்னிக்கு என்கிட்டே ஏதாவது பேச வரட்டும் ஆபீஸ் விஷயம் இருந்தா பேசுங்க இல்லாட்டி வேலையைப் பார்த்துக்கிட்டுப் போங்கன்னு சொல்லிட வேண்டியதுதான் என்று ரொம்ப ரோசமாக முடிவு செய்து கொண்டுதான் நடராஜன் ஆபிசுக்கு வந்திருந்தான்.
அந்த முடிவு ரோசம் எல்லாம் அவளைப் பார்த்தபோது மேலும் கொஞ்சம் உறுதிப்பட்டு அவள் அவனிடம் என்ன மிஸ்டர் உங்களோட போகணும்னுதான் காத்துக் கிட்டிருக்கேன்.
அவர்கள் இருவரும் சினிமாவுக்குப் போகிறார்கள் என்றால் படம் எதுவானாலும் முக்கியமில்லை இருவரில் யாருமே படம் பார்க்கப் போவதில்லை என்று இருவருக்குமே தெரியும்.
ஹைஸ்கூல் மாணவன் மாதிரி நடந்து கொண்டேனே இரண்டு நாட்கள் அவள் கண்ணில் பட்டாலும் அவளிடம் சிக்கிக் கொள்ளாமல் நழுவி ஓடினான்.
ஒருமுறை ஊர் சென்று வந்தபோது கல்யாணம் செய்து கொள்ள வேண்டுமென்று தன் தாய் ரொம்பவும் தன்னை வற்புறுத்துவதாகத் தேவகியிடம் வந்து அலுத்துக் கொண்டான் நடராஜன்.
தானாக ஏதோ கற்பனை செய்து கொண்டு தவிக்கிறோம் என்று நினைத்து ஒதுங்கி விடும்படியாகவும் இல்லை அவளுடைய பழக்கம் ஏழு வருஷமாக இதே விதமான ஒளிந்து பிடிக்கும் விளையாட்டு அவனுக்கு அலுத்துப் போய் விட்டது.
அவளுடைய தாய் மகளுக்கு மூன்று வேளை சமைத்துப் போடவும் எப்போதாவது வருஷத்துக்கு ஒரு மாசம் திருநெல்வேலியில் இருக்கும் மகன் வீட்டில் போய் இருந்து விட்டு வரவுமே உரிமை பெற்றிருந்தாள்.
தேவகி கலியானமே செய்து கொள்ள மாட்டாள் என்று திருநெல்வேலியில் இருக்கும் அவளது அண்ணன் கல்யாணம் செய்து கொண்டு ஒரு டஜன் குழந்தைகளைப் பெற்று ஏழு குழந்தைகளைப் பறிகொடுத்த பின் காச நோயோடு அவதியுறும் மனைவியுடன் தாம்பத்திய வாழ்க்கையின் கோர முகங்களையே தரிசித்து மனம் கோணிப் போன அவளது அண்ணன் மகிழ்ச்சியோடு முடிவு செய்து கொண்டான்.
எனவே தேவகி அவர்கள் கண்களில் அன்புள்ளம் கொண்ட அவர்களின் எண்ணத்தில் மிகவும் கொடுத்து வைத்த பாக்கியசாலியாக மிகவும் மகிழ்ச்சியும் சுதந்திரமும் கொண்ட வாழ்க்கை நடத்துகிறவளாகவே உருவகம் கொண்டாள்.
அவளாவது மகிழ்ச்சியாக இருக்கட்டும் என்று எண்ணிய போக்கினால் அவளுக்குத் திருமணம் என்கிற நினைப்பே அவளைத் துன்புறுத்தக்கூடிய சாத்தானின் வேலை என்று அது பற்றிய பேச்சையே எவரும் எடுப்பதில்லை.
மேலும் கலியாணம் செய்து கொள்ளாமல் கன்னி வாழ்க்கை நடத்துவது அவளது மதத்தில் ரொம்பவும் அங்கீகரிக்கப்பட்ட அதிகப் பரிச்சயமுள்ள ஒரு பழக்கம்.
அவளது முழுப்பெயர் தேவ இரக்கம் கூப்பிட வசதியாக இருக்கவும் கொஞ்சம் லௌகிகமாக விளங்கவும் தேவகி என்று அவளே மாற்றிக் கொண்டாள்.
அப்படி அவளே ஒருவனை விரும்பினாலும் தான் அவனை மணந்து கொள்ளப் போகிறேன் என்று சொல்லுகின்ற அளவுக்கு அவளது குடும்பத்தில் அவளுக்குச் சுதந்திரம் இருப்பதால் தேவகியின் அண்ணனோ தாயோ அந்த முயற்சியில் இறங்கவில்லை.
அவள் இவ்வளவு தூரத்துக்குச் சுதந்திரமான தன்னிச்சையான பழக்க வழக்கங்கள் கொண்டிருந்த ஒரு காரணத்தினாலேயே அவளோடு பழக நேர்ந்த ஆண்கள் இதற்கு மேல் அதிகமான உரிமை எடுத்துக் கொண்டு அவளைத் தம் வழியில் இழுக்க அஞ்சினர்.
தேவகியின் முப்பது வயதில் நான்கு வருஷக் கல்லூரி வாழ்க்கையின் போதும் இந்த எட்டு வருஷ உத்தியோக வாழ்க்கையின் போதும் இந்த மாதிரி அவளை நெருங்கி வந்து பின்னர் நீங்கிப் பிரிந்த நல்ல நண்பர்கள் எத்தனையோ பேர்.
இந்த ஒருவன்தான் ஏழு வருஷமாக இந்தக் கண்ணாமூச்சி விளையாட்டில் இதுவரை சலிப்பின்றி இவளோடு தொடர்ந்து ஈடுபட்டுக் கொண்டிருக்கிறான்.
ஏழு வருஷங்களுக்குப் பிறகு இவனைப் போலவே இவர்களில் ஒருவனாகப் பழகி இவன் அளவுக்குத் தன்னிடம் மோகம் கொண்டு பின்னர் பின்வாங்கி வேறு யாரையோ கலியாணம் செய்து கொண்டு இப்பவும் கூட மூங்கைத்தனமான அந்த மோகத்தை எப்போதாவது அசிங்கமாக உளறிக் கொண்டு தன்னோடு பணியாற்றும் கண்ணப்பனையும் கந்தசாமியையும் எண்ணிப் பார்த்த ஏளனத்தில்தான் அன்று நடராஜன் டோண்ட் யூ லவ் மீ?
அவள் முதன்முதலாக இந்த ஆபீசில் வந்து வேலை ஏற்றுக் கொண்டபோது அவளோடு மிக நெருக்கம் கொண்டு அவள் மனசைக் கவர்ந்திருந்தவன் கண்ணப்பன் தான்.
மனசைக் கவர ஒருவன் மனசைக் கவர்ந்ததும் தன்னிடம் மனம் பறி கொடுக்க ஒருவன் மனம் கவர்ந்து மனம் பறிகொடுத்து நீ என்னைக் காதலிக்கவில்லையா?
என்று மனம் விட்டு அதுவும் எதிர்மறையாகக் கேட்க ஒருவன் இப்படியே ஒவ்வொருவனும் ஒவ்வொரு அங்குலமாக முன் வந்து முன் வந்து என்னை எவனோ ஒருவன் முழுமையாக அடைவதற்குள் நானே முழுமை கண்டு முடிந்து போய் விட மாட்டேனா?
முதன் முதலாகக் காதல் வசப்படுகின்ற எல்லோரும் நினைத்துக் கொள்கின்ற மாதிரி இதுவேதான் வாழ்க்கை என்ற நம்பிக்கையும் இனிமையான கனவுகள் பலவும் அவள் கன்னி மனத்தில் செழிக்கக் காரணமாயிருந்த அந்தக் கண்ணப்பனின் தொடர்பைக் காதல் என்பதா?
அல்லது மனசின் கன்னித்தன்மை ஒருமுறை கண்ணப்பனுக்குப் பறிபோனதால் கெட்டுப்போய் நட்பு என்ற வசதியான சொற்றொடரில் விருப்பத்தோடு தன்னை ஏமாற்றிக் கொண்டு அது காதலாகவே கனியுமென்று காத்திருந்து அது கனியாமலே வெம்பிப் போய் இப்போதும் அந்த வசதியான சொற்றொடரான நட்பு என்கிற முடிவு பெறாத நாடகமாகவே நிலைபெற்றிருக்கிறதே அந்த ரங்கசாமியின் தொடர்பு.
ஒரே ஒரு அம்சத்தில் மட்டும் அதாவது இந்த உறவில் சலிப்புற்று இன்னொருத்தியைக் கலியாணம் செய்து கொள்ள முடிவு செய்து அவளுக்கு ஓர் அழைப்பிதழைக் கொண்டு வந்து நீட்டுகின்ற அந்த ஒரு விஷயத்தில் மட்டும் இந்த நிமிஷம் வரை வேறுபட்டு இருக்கின்ற இந்த நடராஜன் நீ என்னைக் காதலிக்கவில்லையா?
என்று கேட்டும் அந்த எதிர்மறைக் கேள்விகூட ஒருநாள் மிஸ் தேவகிக்கு என்று எழுதிக் கொண்டு வந்து நீட்டப் போகும் அந்தக் கலியாண அழைப்பிதழ் எங்கோ தயாராகிக் கொண்டு இருக்கிறது என்று உணர்த்துவதற்கான சமிக்ஞையோ என்று எண்ணியே அவள் சிரித்தாள்.
ஐ லவ் யூ என்று தன் காதலைத் தைரியமாகத் தான் காதலிக்கும் ஒருத்தியிடம் சொல்வதே அவளுக்குத் தான் செய்யும் மரியாதை என்பதே இந்த ஆண்களுக்கு ஏன் தெரியவில்லை?
அவள் அதற்குச் சம்மதிக்காவிட்டால் தங்களுக்கு அது ஒரு அவமானமென்று ஆண்கள் கருதுவதே சரியென்றால் அவ்விதமே ஓர் அவள் கருதுவது எவ்விதம் தவறாகும்?
என் சம்மதத்தைத் தந்த பிறகும் அதைப் புரிந்து கொள்ள முடியாத அளவுக்கு எதிலேயோ உணர்ச்சிகள் இருண்டுபோன இவர்களுக்கு அதைச் சொல்லுவதன் மூலமாகவா வெளிச்சம் பிறந்துவிடப் போகிறது என்ற முடிவிலேயே எல்லா சந்தர்ப்பங்களிலும் தன் சம்மதத்தைத் தருவதற்கு அவள் மறுத்திருக்கிறாள்.
அவன் அவ்விதம் கேட்கின்ற அளவுக்கு அவன் சந்தேகமும் கொண்டிருக்கிறானே என்பதனால்தான் தனது சந்தேகத்தையும் தனது சம்மதத்தை சந்தேகிக்கின்ற முறையிலேயே ஒரு சிரிப்புடன் நான் உன்னை விரும்புகின்றேன் என்று தன் விளையாட்டை வார்த்தையோடு நிறுத்திக் கொண்டு விட்டாள் தேவகி.
ஆனால் அந்த வார்த்தை விளையாட்டிலேயே வடுப்பட்டு அவன் தன்னிடமிருந்து விலக முயலும் போக்கினைத் தடுப்பதற்காகவே அவனை அவளே இன்று வலிய அழைத்திருந்தாள் சினிமாவுக்கு.
இரண்டு மணி நேரமாய்ப் படம் பார்க்கிறோம் என்ற பேரில் இருளில் ஒருவரை ஒருவர் பார்த்துக் கொள்வதிலும் ஒருவரைப் பற்றி ஒருவர் எண்ணமிடுவதிலும் படம் தொடர்பற்றுத் துண்டு துண்டாக மனசில் பதியாமல் பார்வையில் மட்டும் ஓடிக் கொண்டிருந்தது.
தியேட்டரிலிருந்து வெளியில் வரிசையாக நகர்ந்து கொண்டிருந்த கும்பலில் தேவகி முன் செல்ல அவள் பின்னால் ஒட்டி வந்து கொண்டிருந்த நடராஜன் உயர்த்தி முடிந்த கொண்டைக்குக் கீழே மிருதுவான ரோமம் நிறைந்த வெண்மையான அவளது அழகிய கழுத்தில் முகம் புதைத்துக் கொள்வதாய்க் கற்பனை செய்து உடல் சிலிர்த்தான்.
சில்லென்று வீசிய காற்றில் பறந்த தேவகியின் பட்டுப் புடவையின் தலைப்பு நடராஜனின் முகத்தில் விழுந்து மறைத்த போது ஏனா கேள்வியைப் பார்க்கலே?
நோ நோ நீங்க என்னவோ தப்பா நெனச்சி நான் சாதாரணாமா நீங்க படத்தை எப்படி ரசிக்கிறீங்கன்னு பார்த்தேன் என்று முகம் சிவந்து கூறினான் நடராஜன்.
என்ற அச்சம் வரும்போது நடராஜனும் தேவகியும் நெருங்கிப் பழகுவதைக் கண்ட கண்ணப்பனும் ரங்கசாமியும் போகப் போகத் தெரியும் அசட்டு பிசட்டுன்னு உளறி வைக்காதே என்று இவனை ஜாடை மாடையாக எச்சரித்ததும் அவன் நினைவுக்கு வந்தன.
ஆபீசில் தன் டிபார்ட்மெண்டுக்கு சூப்பிரண்டெண்டான அவளை அந்தப் பதவிக்குரிய நாற்காலியில் உட்கார வைத்து மனசால் கண்டான் நடராஜன்.
அவளுக்கு ஆபிசிலிருக்கின்ற மரியாதைகளும் அந்தஸ்தும் அவளை நெருங்க முடியாமல் நீங்கி வந்த கண்ணப்பன் ரங்கசாமி அனுபவங்களூம் ஒன்றன்பின் ஒன்றாய் நடராஜன் நினைவில் கவிந்து அவளை நெருங்க விடாமல் பின்னுக்கு இழுத்தன.
என்று எண்ணியபோது டாக்சியில் இரண்டு முழங்கால்களையும் சேர்த்து வைத்துக் கொண்டு குறுகி உட்கார்ந்து தன்னையறியாமல் ஓர் ஓரமாய் அவன் உடம்பு நகர்ந்தது.
சௌகரியமாக உட்காருங்கள் மிஸ்டர் நடராஜன் என்று அவனுக்குத் தள்ளி நகர்ந்து தன் அருகே வர வசதியாக இடம் தந்த தேவகி கனிவாக அவனைப் பார்த்துச் சிரித்தாள்.
அதோ அந்த லைட் போஸ்ட் கிட்டே என்று டாக்சி டிரைவருக்கு வீட்டை அடையாளம் காட்டுவதற்காக அவள் ஒரு பக்கமாகச் சாய்ந்தபோது அவளது மிருதுவான தோள் அவன்மேல் உரசிற்று.